S-605/2005

Mál þetta, sem þingfest var þann 15. janúar sl., og dómtekið sama dag, var höfðað með ákæru lögreglustjórans á Selfossi, dagsettri 21. nóvember 2005 á hendur M-kk-þgf H-kk-þgf K-kk-þgf, kt. 000000-0000, með dvalarstað í fangelsinu að Litla-Hrauni, „fyrir brot gegn lögum um ávana-og fíkniefni

I.

með því að hafa fimmtudaginn 10. febrúar 2005 haft í vörslu sinni í klefa nr. 215, í fangelsinu að Litla-Hrauni, Eyrarbakka, alls 0,34 grömm af hassi, sem fangaverðir fundu, á borði klefans, við leit í klefa ákærða.

II.

með því að hafa, þriðjudaginn 10. maí 2005 haft í vörslu sinni í klefa nr. 341, í fangelsinu að Litla-Hrauni, Eyrarbakka, alls 0,21 grömm af tóbaksblönduðu hassi, sem fangaverðir fundu, í álpappír undir kodda í rúmi ákærða, við leit í klefa ákærða.

Ákæruvaldið telur þessa háttsemi varða við 2. gr., sbr. 5. og 6. gr. laga um ávana-og fíkniefni nr. 65/1974 sbr. lög nr. 60/1980, sbr. 9. gr. laga nr. 75/1982, sbr. lög nr. 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 sbr. reglugerð nr. 848/2002.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrárnúmer 6461 og 6947), en lagt var hald á greind fíkniefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“ Dráttur málsins frá útgáfu ákæru skýrist af því að ekki tókst að finna ákærða þrátt fyrir ítrekuð fyrirköll.

Ákærði mætti ekki við þingfestingu málsins þrátt fyrir löglega birtingu ákæru 9. janúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og það er réttilega fært til refsiákvæðis. Ákærði hefur með háttsemi sinni unnið sér til refsingar.

Samkvæmt sakarvottorði ákærða hefur hann margoft sætt refsingum fyrir brot á lögum um ávana-og fíkniefni, ýmis hegningalagabrot og umferðarlagabrot. Þeir dómar sem skipta máli við ákvörðun refsingar í máli þessu er dómur uppkveðinn 3. mars 2005 í Héraðsdómi Reykjavíkur fyrir brot gegn 244. gr. almennra hegningarlaga nr. 19/1940 og var ákærði þá dæmdur til þrjátíu daga fangelsisvistar og dómur uppkveðinn 6. desember 2006 í Héraðsdómi Reykjavíkur fyrir brot gegn 244. gr. almennra hegningarlaga nr. 19/1940 og var ákærði þá dæmdur í tveggja mánaða fangelsi skilorðsbundið til þriggja ára. Brot samkvæmt I. lið ákærunnar, sem ákærði hefur verið sakfelldur fyrir nú, er hegningarauki við dóminn frá 3. mars 2005 og brot samkvæmt II. lið ákærunnar sem ákærði hefur verið sakfelldur fyrir, er hegningarauki við dóminn frá 6. desember 2006. Með vísan til 78. gr. hegningarlaga nr. 19/1940 verður ákærða ekki gerð sérstök refsing í máli þessu.

Gerð skulu upptæk þau fíkniefni sem í ákæru greinir eins og segir í dómsorði.

G-kk-nf Ö-kk-nf J-kk-nf fulltrúi sýslumannsins á Selfossi sótti mál þetta.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærða, M-kk-þgf H-kk-þgf K-kk-þgf, er ekki gerð sérstök refsins í máli þessu.

Ákærði sæti upptöku á 0,34 grömmum af hassi og 0,21 grammi af tókbaksblönduðu kannabisefni.

Á-kvk-nf G-kvk-nf.